Publication: Magyar Közlöny
Issue: MK-2000-45 (Year: 2000, Number: 45)
Era: 1990-2004
Section: (a továbbiakban: engedélyezésről szóló jogszabály) rendelkezéseit azonban nem kell alkalmazni az olyan áruk/vámáruk vámkezelésénél, amelyek nem tartoznak a külkereskedelemről szóló 1974. évi III. törvény hatálya alá.”
Paragraph Index: 1442

78. § A Vámtv. 147. §-ának (2) és (4)—(8) bekezdése helyébe a következő rendelkezés lép: „(2) A vámteherről szóló kötelezettséget tartalmazó, valamint vámmentességet, vámkedvezményt, vámvisszatérítést megállapító jogsértő határozat — a (4) bekezdés kivételével — csak egy ízben, az e törvény 139. §-ában meghatározott elévülési határidőn belül módosítható, illetve vonható vissza a (6) bekezdésben foglalt korlátozásra is tekintettel.” „(4) A vámhivatal vámteherről szóló kötelezettséget tartalmazó, valamint vámmentességet, vámkedvezményt, vámvisszatérítést megállapító jogerős, az országos parancsnok és/vagy az országos parancsnokság, illetve a pénzügyminiszter által felügyeleti intézkedés keretében, továbbá a bíróság által még el nem bírált határozatot — ideértve a (2) bekezdés alapján hozott határozatokat is — az e törvény 125. §-a (3) bekezdésében és a 139. §-ban foglaltakra is figyelemmel az utólagos ellenőrzést lefolytató szerv módosítja, visszavonja, illetve új határozatot hoz, ha az utólagos ellenőrzés megállapításai szerint a felülvizsgált határozat jogszabályt sért.

Source: https://magyarkozlony.hu/hivatalos-lapok/88c963c4439ecea2bd821cef61f0a12ecfb2c275/dokumentumok/d6ca523d8b5ec2ecc279b859ea564935894d1170/letoltes